

LĒMUMS

Ādažos, Ādažu novadā

2025. gada 24. jūlijā **Nr.** **305**

**Par grozījumiem 2022. gada 10. maija lēmumā Nr. 233 “Par pašvaldības mantas iznomāšanas un atsavināšanas komisijas sastāva apstiprināšanu”**

Š.g. 4. jūlijā saņemts Pašvaldības mantas iznomāšanas un atsavināšanas komisijas (turpmāk – Komisija) sekretāres Lindas Naļivaiko iesniegums ar lūgumu atbrīvot viņu no Komisijas sekretāres pienākumiem ar 01.08.2025., ņemot vērā plānoto ilgstošo prombūtni.

Darbam Komisijas sekretāres amatā ir piekritusi Centrālās pārvaldes Juridiskās un iepirkumu nodaļas iepirkuma speciāliste Mārīte Akmentiņa.

Pašvaldības ieskatā ir lietderīgi apstiprināt M.Akmentiņu minētajā amatā, jo viņai ir darba pieredze pašvaldības Iepirkumu komisijas sēžu protokolēšanā un komisijas darba organizatorisko atbalsta pasākumu nodrošināšanai.

Pamatojoties uz Pašvaldību likuma 10. panta pirmās daļas 10. punktu, 2022. gada 23. marta nolikuma Nr. 14 “Pašvaldības mantas iznomāšanas un atsavināšanas komisijas nolikums” 11. punktu, kā arī ņemot vērā domes Finanšu komitejas 16.07.2025. atzinumu, Ādažu novada dome

**NOLEMJ:**

1. Apstiprināt Centrālās pārvaldes Juridiskās un iepirkumu nodaļas iepirkuma speciālisti Mārīti AKMENTIŅU par Komisijas sekretāri.
2. Lēmums stājās spēkā ar 01.08.2025.
3. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU